
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1242 

5 Σεπτεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. Π3β/Φ.ΘΕΣΜ./Γ.Π.οικ. 
69144/ 30.6.2005, ΦΕΚ. 973/Α/13.7.2005 απόφα¬ 
σης «Προδιαγραφές λειτουργίας Κέντρων Αποθε¬ 
ραπείας Αποκατάστασης Κλειστής Νοσηλείας (άρ¬ 
θρο 10 του ν. 2072/1992)». 1 

Τροποποίηση της υπ’ αριθμ. ΥΠΠΟ/ΓΝΟΣ/44046/ 
22.9.1992 κοινής υπουργικής απόφασης «Περιορι¬ 
σμός Συλλογικών Οργάνων του Υπουργείου Πολιτι¬ 
σμού, των Γεν. Γραμματειών και των εποπτευομέ- 


νων απ’ αυτό Δημοσίων Υπηρεσιών» (ΦΕΚ Β' 577 ).. 2 

Ίδρυση Σχολής Προπονητών Κολύμβησης Γ' Κατηγο¬ 
ρίας . 3 

Χορήγηση άδειας ίδρυσης και λειτουργίας Ωδείου 

στην Άννα Κονταρά. 4 

Χορήγηση άδειας ίδρυσης και λειτουργίας Μουσικής 
Σχολής στη Δημοτική Επιχείρηση Πολιτισμού και 

Ανάπτυξης Δήμου Καμένων Βούρλων. 5 

Τροποποίηση της υπ’ αριθμ. ΣΤ-138750/1969 (Β'659) 
απόφασης του Υπουργού Συγκοινωνιών «περί μερι¬ 
κής τροποποίησης της υπ’ αριθμ. ΣΤ-194350/1965 
γενικής αποφάσεως του Υπουργού Συγκοινωνιών.. 6 
Θέματα λειτουργίας της Επιτροπής Σχεδιασμού και 
Ανάπτυξης Λιμένων (Ε.Σ.Α.Λ.). 7 


ΑΠΟΦΑΣΕΙ Σ 

Αριθ. Π3β/Φ.ΘΕΣΜ/Γ.Π. 84960 (1) 

Τροποποίηση της υπ’ αριθμ. Π3β/Φ.ΘΕΣΜ./Γ.Π.οικ. 
69144/ 30.6.2005, ΦΕΚ. 973/Α/13.7.2005 απόφασης 
«Προδιαγραφές λειτουργίας Κέντρων Αποθεραπείας 
Αποκατάστασης Κλειστής Νοσηλείας (άρθρο 10 του ν. 
2072/1992)». 

Ο ΥΦΥΠΟΥΡΓΟΣ ΥΓΕΙΑΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 10 του ν. 2072/1992 (ΦΕΚ 
125/τ.Α'/1992) «Ρύθμιση Επαγγέλματος Ειδικού Τεχνικού 
Προθετικών και Ορθωτικών κατασκευών και λοιπών ειδών 
αποκατάστασης και άλλες διατάξεις». 


2. Τις διατάξεις του προεδρικού διατάγματος 395/1993 
(ΦΕΚ 166/τ.Α'/1993) «Όροι, προϋποθέσεις και διαδικασία 
για την ίδρυση λειτουργία και μεταβίβαση κέντρων απο¬ 
θεραπείας και αποκατάστασης από φυσικά ή ΝΠΙΔ». 

3. Τις διατάξεις του προεδρικού διατάγματος 95/2000 
(ΦΕΚ 76/τ.Α'/2000) Οργανισμός του Υπουργείου Υγείας 
και Πρόνοιας». 

4. Τις διατάξεις του προεδρικού διατάγματος 383/2002 
(ΦΕΚ 332/τ.Α'/2002) «Καθορισμός ειδικού νοσηλίου των 
Κέντρων Αποθεραπείας και Αποκατάστασης Κλειστής και 
Ημερήσιας Νοσηλείας». 

5. Την υπ’ αριθμ. 27304/17.3.2004 κοινή απόφαση του 
Πρωθυπουργού και του Υπουργού Υγείας και Κοινωνικής 
Αλληλεγγύης «Ανάθεση αρμοδιοτήτων στους Υφυπουρ¬ 
γούς και Κοινωνικής Αλληλεγγύης Αθανάσιο Γιαν- 
νόπουλο και Γεώργιο Κωνσταντόπουλο» (ΦΕΚ.517/Β/ 

17.3.2004) . 

Την υπ’ αριθμ. Π4Α/οίκοθεν 4633 απόφαση (ΦΕΚ 
789/τ.Β/1993) «Προδιαγραφές λειτουργίας Κέντρων Απο¬ 
θεραπείας - Αποκατάστασης για την Παροχή Ιατρικών και 
Λοιπών Φροντίδων καθώς και για τη διημέρευση των ατό¬ 
μων που περιγράφονται στο άρθρο 10 παρ. 1 του ν. 2072/ 
1992». 

Την ανάγκη συμπλήρωσης της ανωτέρω (6) σχετικής 
απόφασης με την κατηγορία των Κέντρων Αποθεραπείας- 
Αποκατάστασης Κλειστής Νοσηλείας. 

Το γεγονός ότι από την παρούσα δεν προκαλείται δα¬ 
πάνη σε βάροςτου Κρατικού Προϋπολογισμού, αποφασί¬ 
ζουμε: 

Την απάλειψη από τις τελικές διατάξεις, της υπ’ αριθμ. 
Π3β/Φ.ΘΕΣΜ./Γ.Π.οικ.69144/30.6.2005, (ΦΕΚ.973/Α/ 

13.7.2005) απόφασης «Προδιαγραφές λειτουργίας Κέ¬ 
ντρων Αποθεραπείας Αποκατάστασης Κλειστής Νοσηλεί¬ 
ας (άρθρο 10 του ν. 2072/1992)», του εδαφίου: «Τα ήδη λει- 
τουργούντα Κέντρα Αποθεραπείας και Αποκατάστασης 
Κλειστής νοσηλείας υποχρεούνται να συμμορφωθούν 
στην παρούσας εντός δύο ετών από τη δημοσίευσή της». 

Το υπόλοιπο κείμενο της εν λόγω απόφασης διατηρεί¬ 
ται ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 2005 

Ο ΥΦΥΠΟΥΡΓΟΣ 

ΓΕΩΡΓΙΟΣ ΚΩΝΣΤΑΝΤΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠΠΟ/ΔΟΕΠΥ/ΤΟΠΥΝΣ/69682 (2) 

Τροποποίηση της υπ’ αριθμ. ΥΠΠΟ/ΓΝΟΣ/44046/ 

22.9.1992 κοινής υπουργικής απόφασης «Περιορι¬ 
σμός Συλλογικών Οργάνων του Υπουργείου Πολιτι¬ 
σμού, των Γεν. Γραμματειών και των εποπτευόμενων 
απ’ αυτό Δημοσίων Υπηρεσιών» (ΦΕΚ Β' 577). 

Η ΑΝΑΠΛΗΡΩΤΗΣ 
ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του ν. 2190/1994 (άρθρο 30 παρ. 6) «Σύσταση ανε¬ 
ξάρτητης αρχής για την επιλογή προσωπικού και ρύθμιση 
θεμάτων διοίκησης» (ΦΕΚ Α' 28). 

β) Του π.δ. 63/2005 (άρθρο 90) «Κωδικοποίηση της νο¬ 
μοθεσίας για την Κυβέρνηση και τα Κυβερνητικά Όργα¬ 
να» (ΦΕΚ Α' 98). 

γ) Του π.δ. 191/2003 «Οργανισμός Υπουργείου Πολιτι¬ 
σμού» (ΦΕΚ Α' 146). 

2. Την υπ’ αριθμ. 133/24.3.2004 απόφαση του Πρωθυ¬ 
πουργού και Υπουργού Πολιτισμού «Ανάθεση άσκησης 
αρμοδιοτήτων στην Αναπληρωτή Υπουργό Πολιτισμού 
Φάνη Πάλλη-Πετραλιά και στους Υφυπουργούς Γεώργιο 
Ορφανό και Πέτρο Τατούλη» (ΦΕΚ Β' 527), όπως αυτή 
διορθώθηκε στο ΦΕΚ Β' 558. 

3. Το υπ’ αριθμ. ΥΠΠΟ/ΔΙΚΟΜ/66486/1069/11.8.2005 
έγγραφο της ΔΙΚΟ Μ. 

4. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Τροποποιούμε την υπ’ αριθμ. ΥΠΠΟ/ΓΝΟΣ/44046/ 

22.9.1992 κοινή υπουργική απόφαση (ΦΕΚ Β 577 διόρθω¬ 
ση σφάλματος στο ΦΕΚ 656 Β' 9.11.1992), όπως αυτή 
τροποποιήθηκε με τις υπ’ αριθμ. ΥΠΠΟ/ΔΙΟΙΚ/Β'61900/ 
23.12.1994 (ΦΕΚ Β' 972), ΥΠΠΟ/ΔΙΟΙΚ/Β' 2790/19.1.1995 
(ΦΕΚ Β' 54) και ΥΠΠΟ/ΔΙΟΙΚ/ΒΊ7676/10.4.1998 (ΦΕΚ Β 
403), αποφάσεις, ως προς το εδάφιο α του άρθρου 5 αυ¬ 
τής (Γνωμοδοτικό Συμβούλιο Κινηματογραφίας), το 
οποίο αντικαθίσταται ως εξής: 

α. Ένα πρόσωπο εξειδικευμένο σε θέματα Κινηματο¬ 
γραφίας το οποίο ορίζεται από τον Υπουργό Πολιτισμού 
ως Πρόεδρος ή ο Γενικός Διευθυντής Σύγχρονου Πολιτι¬ 
σμού. 

Κατά τα λοιπά ισχύει η υπ’ αριθμ. ΥΠΠΟ/ΓΝΟΣ/44046/ 

22.9.1992 (ΦΕΚ Β' 577) κοινή υπουργική απόφαση, όπως 
έχει τροποποιηθεί και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Αυγούστου 2005 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΔΙΑ 

-♦- 

Αριθ. 40386 (3) 

Ίδρυση Σχολής Προπονητών Κολύμβησης 
Γ' Κατηγορίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του α.ν. 397/1968 «περί επανασυστάσεως της Γενι¬ 


κής Γραμματείας Αθλητισμού και των αρμοδιοτήτων αυ¬ 
τής» (ΦΕΚ 101 Α'). 

β) Του ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137 Α'), όπως ισχύει. 

γ) Του π.δ. 77/1985 «Οργανισμός της Γ.Γ.Α.» (ΦΕΚ 28 
Α'), όπως ισχύει. 

δ) Των άρθρων 53 και 136 παρ. 6 του ν. 2725/1999 (ΦΕΚ 
121 Α'), και των παρ. 22 και 23 του άρθρου 135, που προ¬ 
στέθηκαν με την παρ. 13 του άρθρου 77 του ν. 3057/2002 
(ΦΕΚ 239 Α'). 

ε) Την υπ’ αριθμ. 28055/31.5.2001, κοινή απόφαση των 
Υπουργού Πολιτισμού και Υφυπουργού Οικονομικών 
«Διάθεση του ποσού και λειτουργία του Ειδικού Λογαρια¬ 
σμού Νο. 234372/1». (ΦΕΚ 709 Β') 

2. Την υπ’ αριθμ. 24701/11.6.2004 υπουργική απόφαση 
«Μεταβίβαση αρμοδιοτήτων Υφυπουργού και δικαιώμα¬ 
τος υπογραφής "Με εντολή Υφυπουργού" στο Γενικό 
Γραμματέα Αθλητισμού και στους λοιπούς υπηρεσιακούς 
παράγοντες.» (ΦΕΚ Β' 908) 

3. Τις υπάρχουσες ανάγκες σε προπονητικό δυναμικό 
στο άθλημα. 

4. Το υπ’ αριθμ. 4719/Ε/ 10.8.2005 έγγραφο της ΚΟΕ, 
αποφασίζουμε: 

Ιδρύεται Σχολή Προπονητών Κολύμβησης Γ Κατηγο¬ 
ρίας η οποία θα λειτουργήσει στην Θεσσαλονίκη από 
3.10.2005 έως 22.10.2005. 

Η διοίκηση, η διεύθυνση, η λειτουργία της σχολής και 
κάθε άλλη λεπτομέρεια καθορίζονται ως εξής: 

Άρθρο 1 

Επιτροπή Διοίκησης - αρμοδιότητες 

Η σχολή, διοικείται από πενταμελή επιτροπή διοίκησης, 
η οποία συγκροτείται από τους: 

1. Κουτλιάνος Άγγελος, εκπρόσωπος της Γ.Γ.Α., ως 
Πρόεδρος 

2. Μπάλιος Κων/νος, εκπρόσωπος της Γ.Γ.Α., ως μέλος 

3. Παπαδοπούλου Αγγελική, εκπρόσωπος της Γ.Γ.Α., 
ως μέλος 

4. Παπαδόπουλο Αριστείδη, εκπρόσωπος Κ.Ο.Ε., ως 
μέλος 

5. Τσάλη Γεώργιο, εκπρόσωπος ΣΕΠΚΥΚ, ως μέλος 

Γραμματέας της επιτροπής ορίζεται η Σπανού Πηνελό¬ 
πη. 

Η Επιτροπή Διοίκησης έχει τις ακόλουθες αρμοδιότη¬ 
τες: 

1. Σε συνεργασία με τον Διευθυντή της σχολής καταρ¬ 
τίζει και υποβάλλει μέσω του Τμήματος Αθλητικής Επι¬ 
μόρφωσης, για έγκριση στον Γ ενικό Γ ραμματέα Αθλητι¬ 
σμού αναλυτικό προϋπολογισμό δαπανών της σχολής. 
Μετά τη λήξη της σχολής συντάσσει και εγκρίνει τον οι- 
κονο μικό απολογισμό ελέγχοντας την νομιμότητα των πα¬ 
ραστατικών. 

2. Ελέγχει τα υποβληθέντα δικαιολογητικά των υποψη¬ 
φίων και συντάσσει σχετικούς πίνακες. Παρακολουθεί τη 
λειτουργία της σχολής και τη διεξαγωγή των εξετάσεων. 
Λαμβάνει αποφάσεις για οποιοδήποτε θέμα αφορά την 
εύρυθμη λειτουργία της σχολής. Μετά την υποβολή των 
αποτελεσμάτων από τον Διευθυντή, η επιτροπή διοίκη¬ 
σης προβαίνει στην επικύρωση των αποτελεσμάτων και 
καταρτίζει πίνακες επιτυχόντων και αποτυχόντων. 

Η διάρκεια εργασιών της επιτροπής διοίκησης της σχο¬ 
λής είναι πεντάμηνος από τη υπογραφή της παρούσας 
απόφασης. 

Αν ο αριθμός των υποψηφίων που συγκεντρώνουν τις 
απαραίτητες προϋποθέσεις συμμετοχής είναι κατώτερος 
των δέκα (10) ατόμων, δεν δύναται να λειτουργήσει η σχο¬ 
λή. 

3.0 φάκελος με όλα τα διοικητικά της σχολής (αιτήσεις- 
δικαιολογητικά υποψηφίων και πρακτικά συνεδριάσεων), 
τον προϋπολογισμό και αντίγραφο του απολογισμού πα- 
ραδίδονται, εντός δύο (2) μηνών από τη λήξη της σχολής, 
στο αρμόδιο τμήμα Αθλητικής Επιμόρφωσης . 

Άρθρο 2 

Διευθυντής - αρμοδιότητες 

Ως Διευθυντής της σχολής ορίζεται ο Παπαδόπουλος 
Αναστάσιος, Καθηγητής Φυσικής Αγωγής. 

Ο Διευθυντής της σχολής έχει τις ακόλουθες αρμοδιό¬ 
τητες: 

- Καταρτίζει το πρόγραμμα σπουδών της σχολής το 
οποίο υποβάλλει για έγκριση στην επιτροπή Διοίκησης. 

- Εισηγείταιτο διδακτικό προσωπικό και τις ώρες διδα¬ 
σκαλίας αυτών. 

- Έχει ευθύνη για κάθε θέμα που σχετίζεται με τη λει¬ 
τουργία της σχολής και που δεν ανήκει στον κύκλο αρμο¬ 
διοτήτων άλλου οργάνου, για το διδακτικό, εργατικό και 
βοηθητικό προσωπικό, για την υλοποίηση του προγράμ¬ 
ματος, τον έλεγχο των παρουσιών και των απουσιών των 
υποψηφίων και γενικά την τήρηση του κανονισμού λει¬ 
τουργίας της σχολής. 

- Τροποποιεί εάν χρειασθεί το πρόγραμμα, ενημερώνο¬ 
ντας έγκαιρα την επιτροπή διοίκησης της σχολής, το δι¬ 
δακτικό προσωπικό και τους σπουδαστές. 

- Ασκεί πειθαρχική εξουσία και έχει δικαίωμα επιβολής 
κυρώσεων κατά περίπτωση. 

- Επιβλέπει τη λειτουργία των αθλητικών εγκαταστάσε¬ 
ων και του απαιτούμενου αθλητικού υλικού, καθώς και 
των συναφών οργάνων. 

- Συνυπογράφει με τον Πρόεδρο της Επιτροπής τα δι¬ 
πλώματα που χορηγούνται σε όσους αποφοιτήσουν επι- 
τυχώς από τη σχολή. 

- Μετά το πέρας της σχολής συντάσσει έκθεση με τις 
παρατηρήσεις και τυχόν προτάσεις τους, και υποβάλλει 
στην επιτροπή διοίκησης τα αποτελέσματα με τους συ¬ 
γκεντρωτικούς πίνακες βαθμολογίας όλων των μαθημά¬ 
των στα οποία εξετάσθηκαν οι σπουδαστές της σχολής. 

Άρθρο 3 

Διδακτικό προσωπικό - προσόντα 

Το διδακτικό - εκπαιδευτικό προσωπικό αποτελούν άτο¬ 
μα που είναι μέλη Διδακτικού Επιστημονικού Προσωπι¬ 
κού (Δ.Ε.Π.) και Ειδικού Επιστημονικού Διδακτικού Προ¬ 
σωπικού (Ε.Ε.ΔΙ.Π.) του Πανεπιστημίου ή κατά περίπτω¬ 
ση πρόσωπα ειδικών γνώσεων ανάλογου επιπέδου που 
κρίνονται κατάλληλα από τον διευθυντή της σχολής. Το 
εκπαιδευτικό προσωπικό συνεργάζεται για κάθε θέμα, 
που αφορά στην ομαλή ενάσκηση των καθηκόντων του 
και την εύρυθμη λειτουργία της σχολής με τον διευθυντή 
της σχολής. 

Το διδακτικό προσωπικό, υποχρεούται να παραδώσει 
στο διευθυντή της σχολής, τα αποτελέσματα των εξετά¬ 
σεων μέσα σε διάστημα έξι (6) ημερών από τη διεξαγωγή 
τους και να επανεξετάσει τους τυχόν μετεξεταστέους. Οι 
επαναληπτικές εξετάσεις γίνονται εντός τεσσάρων μη¬ 
νών από την έκδοση των αποτελεσμάτων. 


Άρθρο 4 

Λειτουργία της σχολής 

1. Η φοίτηση και συμμετοχή των υποψηφίων που θα ει- 
σαχθούν στη σχολή, είναι υποχρεωτική σ' όλα τα πρακτι¬ 
κά και τα θεωρητικά μαθήματα. 

2. Κάθε παράβαση των υποχρεώσεων των υποψήφιων 
που παρακολουθούν τη σχολή, συνεπάγεται την επιβολή 
σχετικών κυρώσεων από τον διευθυντή της επιτροπής δι¬ 
οίκησης. 

3. Οι υποψήφιοι που θα υπερβούν σε απουσίες το 10% 
των ωρών των θεωρητικών και των πρακτικών μαθημά¬ 
των, δεν δικαιούνται να λάβουν μέρος στις εξετάσεις και 
κατά συνέπεια απορρίπτονται. 

Άρθρο 5 

Προϋποθέσεις συμμετοχής 

1. Οι γενικές και ειδικές προϋποθέσεις συμμετοχής στη 
σχολή προτείνονται από την οικεία Ομοσπονδία και το 
Σύνδεσμο Προπονητών και οριστικοποιούνται με την πα¬ 
ρούσα απόφαση. 

2. Στη σχολή δεν γίνονται δεκτοί όσοι έχουν τιμωρηθεί 
για ποινικά αδικήματα που προβλέπονται από τις διατά¬ 
ξεις του άρθρου 8του ν.2683/1999, σε συνδυασμό μετά 
κωλύματα που προβλέπονται από το άρθρο 3 του ν. 
2725/1999, όπως τροποποιήθηκε και συμπληρώθηκε με 
το άρθρο 1 του ν. 2858/2000. 

Ο έλεγχος όλων των προβλεπομένων δικαιολογητικών 
γίνεται από την επιτροπή διοίκησης και τον διευθυντή 
πριν από την έναρξη λειτουργίας της σχολής. 

Άρθρο 6 

Ειδικά Προσόντα συμμετοχής 

Τη σχολή μπορούν να παρακολουθήσουν όσοι έχουν: 

1. Απολυτήριο Λυκείου. 

2. Βεβαίωση της ΚΟΕ ότι συμμετείχαν σε τέσσερα (4) 
Πανελλήνια Πρωταθλήματα ή βεβαίωση σωματείου ότι 
επί δύο (2) έτη είναι εν ενεργεία βοηθοί προπονητή ή προ¬ 
πονητές. 

3. Όριο ηλικίας από 24 έως 50 ετών. 

Άρθρο 7 

Δικαιολογητικά συμμετοχής 

Οι υποψήφιοι πρέπει να υποβάλλουν τα παρακάτω δι- 
καιολογητικά: 

1. Αίτηση ενδιαφερομένου. 

2. Ιατρική βεβαίωση υγείας και αρτιμέλειας. 

3. Απολυτήριο Γραμματικών Γνώσεων (απόφοιτοι εξα¬ 
τάξιου Γυμνασίου ή Λυκείου ή άλλης ισότιμης σχολής ή 
πτυχίο ΤΕΙ ή πτυχίο ΑΕΙ) 

4. Αντίγραφο Ποινικού Μητρώου για Γ ενική Χρήση. 

5. Πιστοποιητικό Εισαγγελικής Αρχής. 

6. Φωτοτυπία αστυνομικής ταυτότητας (δύο όψεις). 

Τα δικαιολογητικά να είναι επικυρωμένα και πρέπει να 

κατατεθούν τουλάχιστον δέκα (10) ημέρες πριντην έναρ¬ 
ξη λειτουργίας της σχολής, στη Γ ενική Γ ραμματεία Αθλη¬ 
τισμού - Δ/νση Προαγωγής Αθλητισμού -Τμήμα Αθλητι¬ 
κής Επιμόρφωσης-Κηφισίας 7Τ.Κ. 11523Αθήνα(τηλέφ.: 
210 649-6494,6409,6096) 

Άρθρο 8 

Γ ενικές Διατάξεις 

- Η επιτροπή διοίκησης της σχολής, με αιτιολογημένη 
απόφασή της, μπορεί να αλλάξει την ημερομηνία και τον 

τόπο λειτουργίας της σχολής, όταν αυτό επιβάλλεται από 
απρόβλεπτους παράγοντες. 

- Η κάλυψη των δαπανών λειτουργίας της σχολής γίνε¬ 
ται με ισόποση έκτακτη επιχορήγηση προς την οικεία 
ομοσπονδία από τη Γ.Γ.Α. με βάση τον εγκεκριμένο προ¬ 
ϋπολογισμό της σχολής. Οι πληρωμές των δαπανών της 
σχολής πραγματοποιούνται από την ομοσπονδία μετά 
από έγκριση της επιτροπής διοίκησης. 

- Κάθε θέμα που δεν προβλέπεται στην παρούσα από¬ 
φαση, θα ρυθμίζεται με απόφαση της επιτροπή διοίκησης 
της σχολής και τα πλέον εξαιρετικά θέματα με απόφαση 
του Γενικού Γραμματέα Αθλητισμού. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 2005 

Με εντολή Υφυπουργού 
Ο Γενικός Γραμματέας Αθλητισμού 
ΚΩΝΣΤΑΝΤΙΝΟΣ ΚΟΥΚΟΔΗΜΟΣ 

-♦- 

Αριθ. ΥΠ.ΠΟ/ΔΙΜ/69073/2165 (4) 

Χορήγηση άδειας ίδρυσης και λειτουργίας Ωδείου στην 
Άννα Κονταρά. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του ν. 299/1976 «περί ρυθμίσεως θεμάτων αφορώ- 
ντων εις τον κανονισμό λειτουργίας των ιδιωτικών μουσι¬ 
κών ιδρυμάτων» ως και του από 11.11.1957 β.δ/τος «περί 
κυρώσεωςτου εσωτερικού κανονισμού του Ωδείου Θεσ¬ 
σαλονίκης». 

β. Του άρθρου 30 του π.δ/τος 191/2003 «Οργανισμός 
Υπουργείου Πολιτισμού» (ΦΕΚ 146/τ.Α/2003). 

γ. Του άρθρου 90 του π.δ/τος 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ 98/τΑ/2005). 

δ. Του β.δ/τος 16/1966 «περί ιδρύσεως ιδιωτικών μουσι¬ 
κών ιδρυμάτων (ΦΕΚ 7/ΤΑ/1966). 

2. Την υπ’ αριθμ. ΥΠ.ΠΘ/ΓΝΟΣ/49095/30.10.1991 από¬ 
φαση «Μεταβίβαση αρμοδιοτήτων Υπουργού και δικαιώ¬ 
ματος υπογραφής «Με εντολή Υπουργού στους Γεν. 
Γραμματείς, Γεν. Δ/ντές, Προϊσταμένους Δ/νσεων,Τμη¬ 
μάτων, Γραφείων της Κ.Υ. του ΥΠ.ΠΟ» (ΦΕΚ 987/τΒ/ 
28.11.1991). 

3. Την υπ’ αριθμ. ΥΠ.ΠΟ/ΓΝΟΣ/33992/31.8.1987 από¬ 
φαση «προϋποθέσεις λειτουργίας τμήματος κλασικής κι¬ 
θάρας» (ΦΕΚ 500/τΒ/1987). 

4. Το άρθρο 29τουν. 1158/1981 «περί οργανώσεως και 
διοικήσεως Σχολών Ανωτέρας Καλλιτεχνικής Εκπαίδευ¬ 
σης». 

5. Το από 26.5.2005 πρακτικό αυτοψίας της Επιτροπής 
Ελέγχου Καταλληλότητας Κτιριακών Εγκαταστάσεων 
Μουσικών Εκπαιδευτηρίων της Περιφέρειας Στερεας Ελ¬ 
λάδας. 

6. Την από 11.3.2005 αίτηση της Άννας Κονταρά, με τα 
συνημμένα δικαιολογητικά. 

7. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 


1. Χορηγούμε στην Άννα Κονταρά άδεια ίδρυσης και 
λειτουργίας Ωδείου που θα έχει την επωνυμία «Ωδείο Δίε¬ 
ση» και υα στεγαστεί στο κτίριο επίτης οδού Κουκούλεζα 
αρ. 52, ισόγειο στο Σχηματάρι. 

2. Το Ωδείο θα λειτουργήσειτις εξής Σχολές και Τμήμα¬ 
τα 

Α. Σχολή Ανωτέρων θεωρητικών Μαθημάτων και Συνθέ- 
σεως με τμήματα: 

1. Ωδικής, 2. Αρμονίας, 3. Ενοργάνωσης, 4. Αντίστιξης 
5. Φυγής 6. Σύνθεσης 

Β. Σχολή Ενόργανου Μουσικής μετρήματα: 

1. Πληκτών, 2. Εγχόρδων, 3. Πνευστών, 4. Κλασικής κι¬ 
θάρας, 5. Κρουστών 

Γ. Σχολή Μονωδίας με τμήμα Μονωδίας. 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δεκαπέντε (15) σπουδα¬ 
στών. 

4. Η άδεια ισχύει από το σχολικό έτος 2005-2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2005 

Με εντολή Υπουργού 
Η Προϊσταμένη της Διεύθυνσης 
ΒΑΣΙΛΙΚΗ ΑΛΕΞΙΟΥ 

-♦- 

Αριθ. ΥΠ.ΠΟ/ΔΙ Μ/69072/2164 (5) 

Χορήγηση άδειας ίδρυσης και λειτουργίας Μουσικής 
Σχολής στη Δημοτική Επιχείρηση Πολιτισμού και Ανά¬ 
πτυξης Δήμου Καμένων Βούρλων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του ν. 299/1976 «περί ρυθμίσεως θεμάτων αφορώ- 
ντων εις τον κανονισμό λειτουργίας των ιδιωτικών μουσι¬ 
κών ιδρυμάτων» ως και του από 11.11.1957 β.δ/τος «περί 
κυρώσεωςτου εσωτερικού κανονισμού του Ωδείου Θεσ¬ 
σαλονίκης». 

β. Του άρθρου 30 του π.δ/τος 191/2003 «Οργανισμός 
Υπουργείου Πολιτισμού» (ΦΕΚ 146/τ.Α'/2003). 

γ. Του άρθρου 90 του π.δ/τος 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ98/τ.Α'/2005). 

δ. Του β.δ/τος 16/1966 «περί ιδρύσεως ιδιωτικών μουσι¬ 
κών ιδρυμάτων (ΦΕΚ 7/τ.Α'/1966). 

2. Την υπ’ αριθμ. ΥΠ.ΠΘ/ΓΝΟΣ/49095/30.10.1991 από¬ 
φαση «Μεταβίβαση αρμοδιοτήτων Υπουργού και δικαιώ¬ 
ματος υπογραφής «Με εντολή Υπουργού στους Γεν. 
Γραμματείς, Γεν. Δ/ντές, Προϊσταμένους Δ/νσεων,Τμη¬ 
μάτων, Γραφείων της Κ.Υ. του ΥΠ.ΠΟ» (ΦΕΚ 987/τ.Β'/ 
28.11.1991). 

3. Την υπ’ αριθμ. ΥΠ.ΠΟ/ΓΝΟΣ/33992/31.8.1987 από¬ 
φαση «προϋποθέσεις λειτουργίας τμήματος κλασικής κι¬ 
θάρας» (ΦΕΚ 500/τ.Β'/1987). 

4. Το άρθρο 29τουν. 1158/1981 «περί οργανώσεως και 
διοικήσεως Σχολών Ανωτέρας Καλλιτεχνικής Εκπαίδευ¬ 
σης». 

5. Την υπ’ αριθμ. 11623/22.8.2003 απόφαση του Γ ενικού 
Γραμματέα Περιφέρειας Στερεός Ελλάδος «Σύσταση 
αμιγούς Δημοτικής Επιχείρησης στο Δήμο Καμένων 
Βούρλων Νομού Φθιώτιδας» με την επωνυμία «Δημοτική 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


17339 


Επιχείρηση Πολιτισμού και Ανάπτυξης Καμένων Βούρλων 
(ΔΕΠΑΚΑΒ)» (ΦΕΚ 75/τ. Β'/24.1.2005). 

6. Το από 26.5.2005 πρακτικό αυτοψίας της Επιτροπής 
Ελέγχου καταλληλότητας Μουσικών Εκπαιδευτηρίων Πε¬ 
ριφέρειας Στερεός Ελλάδας. 

7. Την από 3.3.2005 αίτηση της Δημοτικής Επιχείρησης 
Πολιτισμού και Ανάπτυξης Καμένων Βούρλων με τα συ¬ 
νημμένα δικαιολογητικά. 

6. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Χορηγούμε στη Δημοτική Επιχείρηση Πολιτισμού και 
Ανάπτυξης Δήμου Καμένων Βούρλων άδεια ίδρυσης και 
λειτουργίας Μουσικής Σχολής που θα στεγαστεί στο κτί¬ 
ριο επί της οδού 25ης Μαρτίου αρ. 2 στα Καμένα Βούρλα 
και θα έχει την επωνυμία «Δημοτική Μουσική Σχολή Κα¬ 
μένων Βούρλων». 

2. Η Μουσική Σχολή θα λειτουργήσει τα τμήματα: 

1) Ωδικής, 2) Αρμονίας 3) Αντίστιξης, 4) Φυγής 5) Πλη- 
κτών, 6) Εγχόρδων, 7) Πνευστών, 8) Κλασικής Κιθάρας, 9) 
Μονωδίας. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δεκαπέντε (15) σπουδα¬ 
στών. 

4. Η άδεια ισχύει από το σχολικό έτος 2005 - 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2005 

Με εντολή Υπουργού 
Η Προϊσταμένη της Διεύθυνσης 
ΒΑΣΙΛΙΚΗ ΑΛΕΞΙΟΥ 

-♦- 

Αριθ. 42578/3114 (6) 

Τροποποίηση της υπ’ αριθμ. ΣΤ-138750/1969 (Β'659) από¬ 
φασης του Υπουργού Συγκοινωνιών «περί μερικής 
τροποποίησης της υπ’ αριθμ. ΣΤ-194350/1965 γενικής 
αποφάσεως του Υπουργού Συγκοινωνιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Α. Τις διατάξεις: 

1. Των άρθρων 2, 32 και 53 του Κώδικα Οδικής Κυκλο¬ 
φορίας (Κ.Ο.Κ.),που κυρώθηκε μετονν. 2696/1999 (Α'57) 

2. Του άρθρου 90 π.δ/τος 63/2005 ΦΕΚ 98 Α' «Κωδικο¬ 
ποίηση της νομοθεσίας για τη Κυβέρνηση και τα κυβερ¬ 
νητικά όργανα». 

3. Τουπ.δ.104/1999 (ΑΊ13), με το οποίο η Ελληνική Ν ο- 
μοθεσία εναρμονίστηκε με την οδηγία 94/55/ΕΚτης 21ης 
Νοεμβρίου 1996 «για την προσέγγιση των νομοθεσιών 
των κρατών μελών σχετικά με τις οδικές μεταφορές επι¬ 
κινδύνων εμπορευμάτων»,όπως αυτό τροποποιήθηκε με 
την υπ’ αριθμ. Φ2/21099/1700/7.4.2000 (Β' 509) κοινή 
υπουργική απόφαση. 

4. Της υπ’ αριθμ. οικ. 47368/2522/4.8.2004 κοινής 
υπουργικής απόφασης για την τροποποίηση του π.δ. 
104/1999 (ΑΊ 13) σε συμμόρφωση προς τις διατάξεις της 
οδηγίας 2001/7/ΕΚ της Επιτροπής για την τρίτη προσαρ¬ 
μογή στηντεχνική πρόοδο της οδηγίας 94/55/ΕΚτου Συμ¬ 
βουλίου σχετικά με την προσέγγιση των νομοθεσιών των 
κρατών μελών όσον αφορά την οδική μεταφορά επικίνδυ¬ 
νων εμπορευμάτων (Β' 1303) και συγκεκριμένα του ση¬ 


μείου 4.3.2.2.4 αυτής που αφορά τον βαθμό πλήρωσης 
δεξαμενών μεταφοράς επικίνδυνων εμπορευμάτων 
(υγρών). 

5. Της υπ’ αριθμ. ΣΤ-194350/1969 (Β' 804) απόφασης 
του Υπουργού Συγκοινωνιών «περί καθορισμού του ωφέ¬ 
λιμου φορτίου των φορτηγών αυτοκινήτων, όπως αυτή 
μερικώς τροποποιήθηκε με την υπ’ αριθμ. ΣΤ-138750/ 
1969 (Β' 659) όμοια. 

Β. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνησε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1 

Η παράγραφος Α.2.2 «Βυτιοφόρων» της υπ’ αριθμ. ΣΤ- 
138750/1969 (Β'659) απόφασης του Υπουργού Συγκοινω¬ 
νιών «περί μερικής τροποποίησης της υπ’ αριθμ. ΣΤ- 
194350/1965 γενικής αποφάσεως του Υπουργού Συγκοι¬ 
νωνιών»”, όπως αυτή τροποποιήθηκε με την υπ’ αριθμ. 
61231/2789/22.10.2001 (ΒΊ489) απόφαση του Υπουργού 
Μεταφορών και Επικοινωνιών, αντικαθίσταται ως εξής: 

«Α2.2.2. Βυτιοφόρων 

Η μάζα του οχήματος σε κυκλοφορία (Απόβαρο) (Α), 
των αυτοκινήτων της κατηγορίας αυτής, θα βρίσκεται με¬ 
τά από ζύγιση του οχήματος με τον απαιτούμενο εξοπλι¬ 
σμό (αντλίες, σωλήνες, μετρητές, δοχεία διαστολής 
κ.λπ.), ανάλογα με τη χρήση αυτών. Η μέγιστη τιμή της μά¬ 
ζας του οχήματος σε κυκλοφορία (Α μέγιστ0 ) καθορίζεται 
από τις ακόλουθες σχέσεις: 

Αμέγ,στο = Μ - Ω . X. ϋ 

Ο — Ώμέγιστο 

Όπου: 

Α = μάζα του οχήματος εν κυκλοφορία (απόβαρο), 
όπως ορίζεται στο άρθρο 2 «ορισμοί» του ΚΟΚ. (Κρ) 

Μ = μέγιστη αποδεκτή μάζα φορτωμένου οχήματος εν 
κυκλοφορία (Μικτό φορτίο) (Κρ) 

X = χωρητικότητα του βυτίου σε λίτρα (ΙΤ) 

ϋ = πυκνότητα μεταφερόμενου υγρού σε Κρ/ ΕΤ 

Ό = βαθμός πλήρωσης βυτίου 

Ο μέγιστο = μέγιστος βαθμός πλήρωσης βυτίου (όθρΓβθ οί 
ίίΙΙίπς) 

Η πυκνότητα (ϋ) του μεταφερόμενου υγρού και ο μέγι¬ 
στος βαθμός πλήρωσης βυτίου (Όμέ νιστ0 )ι καθορίζονται 
κατά περίπτωση από την εκάστοτε ισχύουσα κοινοτική 
οδηγία σχετικά με τις οδικές μεταφορές επικινδύνων 
εμπορευμάτων, για μεταφερόμενες ύλες που εμπίπτουν 
στο πεδίο εφαρμογής της οδηγίας, και τους αρμόδιους 
κρατικούς φορείς, (όπως το Γενικό Χημείο του Κράτους) 
ή τη διεθνή επίσημη βιβλιογραφία για τις άλλες ύλες. 

Προκειμένου για τη μεταφορά, με το ίδιο βυτιοφόρο, 
περισσοτέρων του ενός υγρών, ως πυκνότητα (ϋ) στην 
παραπάνω σχέση λαμβάνεται η πυκνότητα που αντιστοι¬ 
χεί στο βαρύτερο υγρό. 

Ο βαθμός πλήρωσης βυτίου Ό, ορίζεται κατά περίπτω¬ 
ση ως εξής: 

α. Για βυτία που χωρίζονται σε διαμερίσματα στεγανά ή 
με πλάκες υπερχείλισης (αντιπαφλαστικές πλάκες) χω¬ 
ρητικότητας κάθε διαμερίσματος μικρότερης ή ίσης των 
7500 λίτρων, μικρότερος του Ό μέγιστ0 . 

β. Για βυτία που χωρίζονται σε διαμερίσματα στεγανά ή 
με πλάκες υπερχείλισης (αντιπαφλαστικές πλάκες), χω¬ 
ρητικότητας κάθε διαμερίσματος μεγαλύτερης των 7500 
λίτρων, σε 0,80 < Ό < Όμέγιστο. Στην περίπτωση αυτή δεν 

επιτρέπεται το βυτίο να κυκλοφορεί με διαμέρισμα με 
βαθμό πλήρωσης μεγαλύτερο του 20% και μικρότερο του 
80%. 

Οι παραπάνω διατάξεις εφαρμόζονται και στις περι¬ 
πτώσεις συνδυασμών οχημάτων». 

Άρθρο 2 

Η ισχύς της παρούσας απόφασης αρχίζει από την δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Αυγούστου 2005 

Ο ΥΠΟΥΡΓΟΣ 

ΜΙΧΑΛΗΣ Κ. ΛΙΑΠΗΣ 
-♦- 

Αριθ. 8216/86/2005 (7) 

Θέματα λειτουργίας της Επιτροπής Σχεδιασμού και Ανά¬ 
πτυξης Λιμένων (Ε.Σ.Α.Λ.). 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Τηςπαραγράφου 3, του άρθρου δέκατου ένατου, του 
δεύτερου μέρους, του ν. 2932/2001 (ΦΕΚ 145 Α7 
27.6.2001), «Ελεύθερη παροχή υπηρεσιών στις θαλάσ¬ 
σιες ενδομεταφορές - Σύσταση Γενικής Γραμματείας Λι¬ 
μένων και Λιμενικής Πολιτικής - Μετατροπή Λιμενικών Τα- 
μείων σε Ανώνυμες Εταιρείες και άλλες διατάξεις». 

β) Της παραγράφου β) του άρθρου 1 και της παραγρά¬ 
φου αστ) του άρθρου 5, του π.δ. 175/2002 (ΦΕΚ158 Α'/ 
5.7.2002), «Οργανισμός Διάρθρωσης και Λειτουργίας Γε¬ 
νικής Γ ραμματείας Λιμένων και Λιμενικής Πολιτικής». 

γ) Της παραγράφου 3, του άρθρου 9, του ν. 2987/2002 
(ΦΕΚ 27 Α /21.2.2002), «Τροποποίηση των διατάξεων του 
ν. 959/1979 «περί Ναυτικής Εταιρείας» και ρύθμιση άλλων 
θεμάτων αρμοδιότητας του Υπουργείου Εμπορικής Ναυ¬ 
τιλίας». 

δ) Της παραγράφου 3, του άρθρου 35, του ν. 3153/2003 
(ΦΕΚ 153 Α'/19.6.2003), «Ναυτική επαγγελματική εκπαί¬ 
δευση, κατάρτιση και επιμόρφωση και ρύθμιση άλλων θε¬ 
μάτων αρμοδιότητας του Υπουργείου Εμπορικής Ναυτι¬ 
λίας». 

2. Το γεγονός ότι από την εφαρμογή της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Τα θέματα λειτουργίας της Επιτροπής Σχεδιασμού 
και Ανάπτυξης Λιμένων (Ε.Σ.Α.Λ.), καθορίζονται ως κατω¬ 
τέρω: 

α. Συνεδρίαση της Επιτροπής Σχεδιασμού και Ανάπτυ¬ 
ξης Λιμένων. 

αα) Η Επιτροπή συνεδριάζει τουλάχιστον, τέσσερις φο¬ 
ρές το μήνα για την εξέταση των θεμάτων της Ημερήσιας 
Διάταξης προς συζήτηση και έκδοση της σχετικής από¬ 
φασης. 

Από τις ανωτέρω αναφερόμενες συνεδριάσεις, τρεις 
τουλάχιστον θα πραγματοποιούνται στο κτίριο της Γενι¬ 
κής Γ ραμματείας Λιμένων και Λιμενικής Πολιτικής, μετά 
το τέλος του ωραρίου εργασίας, κατόπιν προσκλήσεως 
της Γ ραμματείας της Επιτροπής, ενώ η τελική συνεδρία¬ 
ση θα πραγματοποιείται στο κτίριο του ΥΕΝ, κατόπιν ειδι¬ 


κής προσκλήσεως του Προέδρου της Επιτροπής για έκ¬ 
δοση τελικής απόφασης και κατάρτισης των τελικών ανα¬ 
λυτικών πρακτικών της Επιτροπής. 

αβ) Η Επιτροπή συνεδριάζει με παρουσία τουλάχιστον 
των δύο τρίτων των μελών της, ήτοι με την παρουσία εν¬ 
νέα μελών. 

αγ) Η συμμετοχή εκπροσώπου των Υπουργείων Εμπο¬ 
ρικής Ναυτιλίας, Εθνικής Άμυνας, Πολιτισμού και Περι¬ 
βάλλοντος Χωροταξίας και Δημοσίων Έργων είναι υπο¬ 
χρεωτική για την συνεδρίαση της Επιτροπής, εκτός εάν 
έχει εκφρασθεί εγγράφως σχετική τεκμηριωμένη άποψη 
του απουσιάζοντος εκπροσώπου για τα προς εξέταση θέ¬ 
ματα. 

β. Σύγκληση της Επιτροπής Σχεδιασμού και Ανάπτυξης 
Λιμένων 

βα) Η Επιτροπή συγκαλείται με εντολή του Προέδρου 
της Επιτροπής και κατόπιν προσκλήσεως της Γ ραμματεί¬ 
ας της Ε.Σ.Α.Λ. 

ββ) Σε περιπτώσεις κατά τις οποίες επείγοντες λόγοι 
καθιστούν απαραίτητη τη σύγκληση της Επιτροπής, αυτή 
δύναται να πραγματοποιηθεί εκτάκτως με απόφαση του 
Προέδρου της Επιτροπής. 

γ. Εκπροσώπηση της Επιτροπής Σχεδιασμού και Ανά¬ 
πτυξης Λιμένων 

γα) Έκαστος φορέας εκπροσωπείται στην Επιτροπή με 
τουλάχιστον ένα από τα τακτικά ή αναπληρωματικά του 
μέλη. 

γβ) Εφόσον κατά την συνεδρίαση κάποιος φορέας εκ¬ 
προσωπηθεί και με τα δύο μέλη του (τακτικό και αναπλη¬ 
ρωματικό) δικαίωμα υπογραφής, των υπό εξέταση θεμά¬ 
των της Ημερήσιας Διάταξης, έχει μόνον το τακτικό μέ¬ 
λος. 

γγ) Κατά την συνεδρίαση έκαστο μέλος της Επιτροπής, 
εφόσον κρίνεται απαραίτητο, δύναται να συνοδεύεται 
από συμβούλους-επιτελείς του φορέα που εκπροσωπεί, 
για την υποβοήθηση και μόνον του έργου της Επιτροπής. 

γδ) Κατά τη συνεδρίαση της Επιτροπής δύναται να πα- 
ρίστανται και οι άμεσα εμπλεκόμενοι φορείς των υπό εξέ¬ 
ταση θεμάτων της Ημερήσιας Διάταξης (φορείς διοίκη¬ 
σης και εκμετάλλευσης λιμένων, μελετητές κ.λπ.), για την 
υποβοήθηση και μόνον του έργου της Επιτροπής, μετά 
από αίτηση του ενδιαφερομένου και τη σύμφωνη γνώμη 
και έγκριση του Προέδρου της Επιτροπής. 

δ. Διαβίβαση προτάσεων και δικαιολογητικών στην Επι¬ 
τροπή Σχεδιασμού και Ανάπτυξης Λιμένων 

δα) Ο φάκελος έκαστου θέματος διαβιβάζεται από την 
Αρμόδια κάθε φορά Αρχή στην Γραμματεία της Επιτρο¬ 
πής η οποία ελέγχει καταρχήν την πληρότητα των δικαιο- 
λογητικών και εισάγει μετά από σύμφωνη γνώμη του Προ¬ 
έδρου της Επιτροπής τον υπόψη φάκελο στην Ημερήσια 
Διάταξη. 

δβ) Μετά την εισαγωγή από τον Πρόεδρο της Επιτρο¬ 
πής έκαστου θέματος στην Ημερήσια Διάταξη, η Γραμ¬ 
ματεία της Επιτροπής ζητεί από τους ενδιαφερομένους 
φορείς, τουλάχιστον έξι (06) πλήρη αντίγραφα των υπό 
εξέταση θεμάτων προκειμένου αυτά να τεθούν υπόψη 
των μελών της Επιτροπής. 

δγ) Εφόσον ο ενδιαφερόμενος φορέας σε εύλογο χρο¬ 
νικό διάστημα το οποίο καθορίζεται από τον Πρόεδρο της 
Επιτροπής δεν διαβιβάσειτα απαραίτητα αντίγραφα στην 
Γ ραμματεία της Επιτροπής, τότε το υπό εξέταση θέμα 
μπορεί να αποσύρεται από την Ημερήσια Διάταξη. 

δδ) Η Γ ραμματεία της Επιτροπής συντάσσει Περιληπτι- 

κά Σημειώματα για τα θέματα της Ημερήσιας Διάταξης 
για να τεθούν υπόψη των μελών της Επιτροπής πριν την 
τελική συνεδρίαση τα οποία διαβιβάζονται στα μέλη, του¬ 
λάχιστον πέντε (05) ημέρες ή εντός τριών (03) ημερών 
εφόσον επείγοντες λόγοι καθιστούν ανεφάρμοστη την 
πιο πάνω προθεσμία, πριν την συνεδρίαση της Επιτρο¬ 
πής. 

ε. Εισαγωγή θεμάτων στην Επιτροπή Σχεδιασμού και 
Ανάπτυξης Λιμένων 

εα) Ανώτερο όριο εισαγωγής και εξέτασης θεμάτων 
στην Ημερήσια Διάταξη έκαστης συνεδρίασης της Επι¬ 
τροπής καθορίζονται τα δώδεκα θέματα. 

εβ) Ο Υπουργός Εμπορικής Ναυτιλίας και ο Πρόεδρος 
της Επιτροπής μπορούν να παραπέμψουν στην Επιτροπή 
την επιπλέον εξέταση δύο εκτός Ημερήσιας Διάταξης θε¬ 
μάτων έκαστος, για τα οποία υπάρχει πληρότητα δικαιο- 
λογητικών. 

στ. Γνωμοδότηση της Επιτροπής Σχεδιασμού και Ανά¬ 
πτυξης Λιμένων 

στα) Η Επιτροπή δύναται να γνωμοδοτεί για μελέτες 
που αφορούν: 

ι) στο σύνολο των νέων λιμένων της Χώρας, καθώς και 
στις επεκτάσεις, τροποποιήσεις, βελτιώσεις και εκσυγ¬ 
χρονισμούς υφισταμένων που έχουν σχέση με τη θαλάσ¬ 
σια ναυσιπλοΐα, εξαιρουμένων: 

ια) λιμενικών έργων σε λίμνες και ποταμούς που δεν 
έχουν σχέση με θαλάσσια ναυσιπλοΐα, και 

ιβ) τουριστικών λιμένων (μαρίνες- τουριστικά καταφύ¬ 
για), οι οποίοι ανήκουν στην αρμοδιότητα του Υπουργεί¬ 


ου Τουριστικής Ανάπτυξης, και δεν ανήκουν στην Χερ¬ 
σαία Ζώνη Λιμένων αρμοδιότητας του ΥΕΝ. 

στβ) Τα μέλη της Επιτροπής δύναται να γνωμοδοτούν 
εγγράφως επί των θεμάτων της Ημερήσια Διάταξης και 
να διαβιβάζουν αρμοδίως τις απόψεις τους, τουλάχιστον 
τρεις (3) ημέρες πριν από τη σύγκληση της Επιτροπής. 

ζ. Αποφάσεις της Επιτροπής Σχεδιασμού και Ανάπτυ¬ 
ξης Λιμένων 

ζα) Οι αποφάσεις της Επιτροπής για θέματα της Ημερή¬ 
σιας Διάταξης λαμβάνονται κατά πλειοψηφία. Τυχόν όροι και 
προϋποθέσεις των μελών της Επιτροπής συμπεριλαμβάνο- 
νται στο σκεπτικό της απόφασης της και μόνον στην περί¬ 
πτωση που υπάρχει ομοφωνία της Επιτροπής συμπεριλαμ- 
βάνεται στην απόφαση ως προϋποθέσεις της Επιτροπής. 

ζβ) Θέματα της Ημερήσιας Διάταξης για τα οποία ζητεί¬ 
ται αναβολή τους από τον Πρόεδρο ή από την πλειοψηφία 
των παρισταμένων μελών της Επιτροπής, αναβάλλονται 
και τίθενται προς συζήτηση σε μια από τις επόμενες συ¬ 
νεδριάσεις της Επιτροπής εφόσον εκπληρωθούν τυχόν 
προϋποθέσεις που τέθηκαν από την Επιτροπή για την 
επανεξέταση του θέματος. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 24 Αυγούστου 2005 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θΙ.ς^Γ - β-ιτΐ3ίΙ: ννββιηθΗίθΓ @ θί·9 Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυΐΌ, προσαυξανόμενη κατά 0,20 θυτο για κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θογο ανά σελίδα. 

Σε μορφή ΟΘ: 


Τεύχος 

Περίοδος 

εθπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαιΌ 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοπτ και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοππ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυΐΌ ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίαχ : 210 - 4071010 ίηΐθτπθΐ 

Ιι 11 ρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίβι-πεί 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 6υι·ο, ποσό το οποίο αφορά 
ταχυδρομικά έξοδα. 

• Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























